open-index/open-wikipedia-markdown huggingface dataset:
Seydou Keita

**Seydou Keita** (s. 16. tammikuuta 1980 Bamako, Mali) on malilainen jalkapalloilija. Hän pelasi muun muassa Ranskassa, Espanjassa ja Italiassa. Uransa hän lopetti kaudella 2016–2017 Qatarissa.

## Ura
Keita aloitti ammattilaisuransa ranskalaisessa Marseillessa syksyllä 1999, mutta siirtyi pian Lorientiin. Kahden vuoden jälkeen Keita siirtyi Lensiin, jossa hän kohosi aina kapteeniksi asti. 11. heinäkuuta 2007 seura luopui vastahakoisesti avainpelaajastaan hänen solmiessa nelivuotisen sopimuksen Sevillan kanssa. Toukokuussa 2008 hän siirtyi FC Barcelonaan, jonka uusi valmentaja Pep Guardiola halusi Chelseaan myydyn Decon tilalle juuri Keitan.

Vuonna 2012 Keita siirtyi ilmaiseksi Kiinan Dalian Aerbiniin. Hän edusti alkuvuonna 2014 Espanjan La Ligassa Valenciaa ja kausina 2014–2016 Italian Serie A:ssa AS Romaa.

Keita pelasi useimmiten puolustavan keskikenttämiehen roolissa, mutta osallistui silti aktiivisesti pelinrakentamiseen. Keita oli fyysisesti erittäin vahva pelaaja, joka taisi pallonriistämisen puhtaasti, ilman sääntörikkomusta. Hän oli myös kuulu voimakkaista kaukolaukauksistaan.

### Maajoukkueura
Maajoukkuetasolla synnyinmaataan Malia edustaneen Keitan suurin saavutus on vuoden 1999 alle 20-vuotiaiden MM-kilpailuiden kolmas sija. Hän pelasi Malin A-maajoukkueessa 102 A-maaottelua vuosina 1998–2015 ja teki niissä 25 maalia. Hän on Malin A-maajoukkueessa eniten maaotteluita pelannut ja eniten maaottelumaaleja tehnyt miesjalkapalloilija.

## Lähteet
*Seydou Keita National Football Teams -sivustolla

### Viitteet
Age of Wonders II: The Wizard’s Throne

**Age of Wonders II: The Wizard’s Throne** on Triumph Studiosin kehittämä ja Gathering of Developersin julkaisema strategiapeli. Peli on julkaistu vuonna  Windowsille.

Peli kuuluu *[[Age of Wonders]]* -sarjaan.

## Pelaaminen
Peli on fantasiamaailmaan sijoittuva strategiapeli, jossa velhot ja noidat taistelevat keskenään. Peli on vuoropohjainen ja siinä on erilliset taistelut, jotka ovat myös vuoropohjaisia. Pelissä voi luoda hirviöitä ja olentoja sotureiden kehityksen ohella. Pelata voi monella eri sivilisaatiolla, joilla on kaikilla omat soturit. Pelissä on myös omat elementit kaikille, kosmos, tuli, vesi, ilma, maa, kuolema, ja elämä.

## Vastaanotto
Peli sai IGN:n arvostelussa arvosanaksi 8,5/10.

## Lähteet

## Aiheesta muualla
* 
* Virallinen sivusto
* Fanisivusto
Jacarenkaimaani

**Jacarenkaimaani** (*Caiman yacare*) on eteläamerikkalainen alligaattorilaji. Lajin nimi tulee sen paikallisesta nimityksestä *Jacaré*, joka on paikallinen nimitys alligaattorille.

## Koko ja ulkonäkö
Jacarenkaimaani on suunnilleen samankokoinen kuin silmälasikaimaani ja muistuttaa sitä paljon ulkonäöltään ja elintavoiltaan. Lajin pituus on noin 2,5–3 metriä. Suomut ovat hyvin luutuneita. Suomut ovat vähemmän luutuneita sivuilta. Kuono on hieman lyhyempi kuin suvun muilla lajeilla. Jacarenkaimaania kutsutaan toisinaan 'piraijakaimaaniksi' sen huomiota herättävien hampaiden ansiosta. Epätavallinen piirre johtuu alaleuan suurista hampaista, jotka työntyvät esiin ylöspäin ja saa hampaat näyttämään siltä kuin ne olisivat sekaisin. Villien kaimaanien hampaat ovat yleensä lyhyemmät. Hampaiden sojottaminen on erityisen yleistä vankeudessa ja se aiheuttaa joskus yläleuan vahingoittumisen kun hampaat puhkaisevat sen. Hampaita on yhteensä 72–82. Jacarenkaimaanin asema omana lajinaan on vielä epävarma ja se saattaa olla vain silmälasikaimaanin alalaji, joksi se aiemmin luokiteltiin vaikka kuvattiin aluksi omana lajinaan.

## Levinneisyys ja elinympäristö
Jacarenkaimaanin levinneisyys melko eteläinen. Sitä tavataan Pohjois-Argentiinassa, Lounais-Brasiliassa, Etelä-Boliviassa ja Paraguayssa. Levinneisyys menee osittain päällekkäin leveäkuonokaimaanin kanssa. Levinneisyys on kaikista kaimaaneista eteläisin.
Jacarenkaimaani elää vaihtelevissa ympäristötyypeissä. Se viihtyy joissa ja järvissä joissa usein on kelluvaa kasvisainesta. Lajia tavataan muun muassa Pantanalin kosteikkoalueelta.

## Elintavat
Jacarenkaimaanin pääasiallista ravintoa ovat vedessä elävät selkärangattomat, erityisesti etanat ja kalat, myös piraijat. Lisäksi se syö toisinaan käärmeitä.
Lisääntymiskautena naaraat rakentavat pesäkeon johon ne munivat yleensä 21–38 munaa. Muninta tapahtuu sadekauden alussa tai keskellä. Naaras vartioi pesää munien hautumisen aikana. Vartioinnin määrään kuitenkin näyttää vaikuttavan suuresti se kuinka uhattu pesä on. Poikaset kuoriutuvat maaliskuussa.

## Uhat ja suojelu
Jacarenkaimaaneja arvioidaan elävän luonnossa 100&nbsp;000–200&nbsp;000 yksilöä eikä laji ole uhanalainen. Sen on kuitenkin todettu vähentyneen Pantanalissa. Lajia pyydettiin laittomasti paljon 1970-luvulta 1980-luvulle asti, mikä on pääsyy alhaiseen lukumäärään. Järjestäytyneen salametsästyksen lisäksi ongelmana on jacarenkaimaanin elinalueiden supistuminen. Sen etuna on kuitenkin muihin krokotiilieläimiin verrattuna melko nopea lisääntyminen, mikä on auttanut kestämään metsästyspainetta paremmin ja toipumaan liiallisesta metsästyksestä. Kaimaanikantojen kestävän käyttöä on alettu kehittää on jo Argentiinassa, Brasiliassa ja Boliviassa. Myös Paraguayssa on alettu toimia. Villejä jacarenkaimaanikantoja osataan nykyään hoitaa kestävästi ja lajin tarhausohjelma on meneillään Brasiliassa ja Argentiinassa. Tarhaus vähentää luonnonkantoihin kohdistuvaa painetta ja krokotiilifarmeilta saadaan nahkoja. Nykyään Brasiliassa kaikkien kaimaaninnahkojen täytyy olla peräisin tarhatuilta eläimiltä. Jacarenkaimaani kuuluu CITES-sopimuksen liitteeseen II.

## Lähteet
* 
* 

### Viitteet
Rodolphe Meyer de Schauensee

**Rodolphe Meyer de Schauensee** (4. tammikuuta 1901 Rooma – 24. huhtikuuta 1984) oli yhdysvaltalainen lintutieteilijä.

Hänen vanhempansa olivat sveitsiläinen paroni Frederick Meyer de Schauensee ja Matilda Toland. 

Hän muutti perheensä mukana Italiasta Yhdysvaltoihin 1913. Hän toimi Luonnontieteiden akatemian (*The Academy of Natural Sciences*) lintuosaston intendenttinä Philadelphiassa lähes 50 vuotta. Hän tuli tunnetuksi erityisesti työstään Etelä-Amerikan linnuston tutkimisessa ja teki paljon töitä yhdessä ystävänsä James Bondin kanssa. Hän laajensi akatemian linnunnahkojen kokoelmaa ja otti osaa keräysmatkoille Brasiliaan, Thaimaahan, Burmaan, eteläiseen Afrikkaan, Itä-Intiaan ja Guatemalaan. Hän myös palkkasi keräilijöitä hankkimaan nahkoja eri puolita maailmaa. Hänen aikanaan museon kokoelma karttui 80&nbsp;000 nahasta 170&nbsp;000:een.

Hän kuvaili ja nimesi lukuisia uusia lintulajeja, muun muassa perunkypärähokko (*Pauxi unicornis*). Hänen kunniakseen on nimetty ainakin viherlakkitangara (*Tangara meyerdeschauenseei*).

Hänen vaimonsa oli Williamina W. Wentz ja heillä oli kaksostyttäret Maude ja Maxine.

## Teoksia
* *The Birds of the Republic of Colombia* (1948-1952)
* *The Birds of Colombia* (1964)
* *A Guide to the Birds of South America* (1970)
* *A Guide to the Birds of Venezuela*, yhdessä William H. Phelps Jr kanssa (1978)
* *The Birds of China* (1984).

## Lähteet
* S. Dillon Ripley: Muistokirjoitus
Vartiolaiva Uisko

**VL Uisko** on Länsi-Suomen merivartioston vartiolaiva, jonka kotisatamana on Turku. Henkilöstöä aluksella on 12. Alus on peruskorjattu syksyllä 2006 Uudenkaupungin Työveneen telakalla. *Uisko* pystyy toimimaan enintään puolen metrin kiintojäässä.

Alus ajoi 8. heinäkuuta 2013 karille Hangon länsipuolella.

## Tehtävät
Aluksen tehtäviin kuuluu muun muassa: 
*Meripelastusvalmiuteen osallistuminen ja sen ylläpito
*Merirajan valvonta kalastusvyöhykkeellä ja aluemerellä
*Kalastuksen valvominen sekä kalastusvyöhykkeellä että aluemerellä
*Rajan yli suuntautuvan liikenteen valvominen
*Vedenalaiset korjaus- ja nostotyöt
*Veden alla tapahtuva paikantaminen, etsintä ja tutkinta, apuna vedenalainen robotti (ROV)

## Kalusto
Aluksen kalustoon kuuluu muun muassa:
*Öljyntorjuntapuomi
*Syvyyspommit ja 12,7 mm konekivääri
*Kaikumittain, joilla voidaan etsiä ja paikantaa sukellusveneitä.
*Meripelastustilanteessa käytettävää siirrettävää vaurio- ja palotorjuntakalustoa
*Valvontajärjestelmä, jolla vartioidaan merirajaa
*Integroitu navigointijärjestelmä
*Kyky toimia kemikaalionnettomuudessa
*Hinausvarustus

## Lähteet

## Aiheesta muualla

*Rajavartiolaitos: Vartiolaiva Uisko
Peter Arundell

**Peter John Arundell** (8. marraskuuta 1933 Ilford, Essex, Iso-Britannia &ndash; 16. kesäkuuta 2009) oli brittiläinen moottoriurheilija. Arundell kilpaili Formula 1 -luokassa kausina &ndash; ja . Arundell ajoi 13 kilpailua. Lisäksi hän kilpaili muun muassa Formula Junioreilla ja Formula 2 -autoilla. Arundell saavutti kaksi palkintosijaa.

## Tulokset Formula 1:n MM-sarjassa

## Lähteet
Tom De Mul

**Tom De Mul** (s. 4. maaliskuuta 1986 Kapellen, Belgia) on belgialainen jalkapalloilija, joka edustaa belgialaista Standard Liègeä. 178 senttimetriä pitkän de Mulin pelipaikka on oikea laitalinkki.

De Mul siirtyi Sevillaan kesällä 2007 alankomaalaisesta Ajaxista, jossa hän aloitti ammattilaisuransa vuonna 2003. Tammikuussa 2009, De Mul siirtyi kotimaansa KRC Genkin riveihin kauden loppuun asti ulottuvalla lainasopimuksella .

Belgian maajoukkueessa De Mul on pelannut kaksi ottelua.

## Lähteet
Samak Sundaravej

**Samak Sundaravej** (, 13. kesäkuuta 1935 Bangkok – 24. marraskuuta 2009 Bangkok) oli thaimaalainen poliitikko ja maan pääministeri vuonna 2008.

Sundravej johti vuoden 2006 sotilasvallankaappauksen jälkeen kielletyn Thai Rak Thai -puolueen seuraajaa PPP:tä. Tammikuussa 2008 hänestä tuli PPP:n vaalivoiton myötä Thaimaan 25. pääministeri. Hän toimi virassaan 29. tammikuuta 2008 – 9. syyskuuta 2008, kunnes hänet erotettiin. Syynä oli se, että hän toimi television ruokaohjelman kokkijuontajana pääministerin virkansa aikana. Thaimaan perustuslakituomioistuimen mukaan maan pääministeri ei saa perustuslain mukaan työskennellä yksityisessä yrityksessä. Sundaravejin seuraajaksi tuli Somchai Wongsawat.

Sundarajev perusti *Prachakornthai*-puolueen ('Thaimaan kansanpuolue'), jonka johdossa hän oli 1979–2000. 1990-luvulla hän oli ministerinä Suchinda Kraprayoonin ja Banharn Silpa-Archan hallituksissa. Hän toimi Bangkokin kuvernöörinä vuosina 2000–2003.

Sundarajev kuoli 24. marraskuuta 2009 bangkokilaisessa sairaalassa maksasyöpään.

## Lähteet
Living for the City

**”Living for the City”** on Stevie Wonderin kappale ja toinen singlejulkaisu hänen vuonna 1973 ilmestyneeltä albumiltaan Innervisions. Se on yksi Wonderin tunnetuimmista lauluista ja Superstitionin tapaan selkeä yhteiskunnallinen kannanotto. Kappale nousi Yhdysvaltain singlelistan sijalle 8 ja R&B-listalla sijalle 1.

”Living for the City” kertoo köyhästä mississippiläisestä perheestä, joka ansaitsee juuri ja juuri tarpeeksi tullakseen toimeen kaupungissa. Vanhemmat tekevät työtä aamusta iltaan ja yrittävät parhaansa mukaan pitää perheen taloudellisesti pystyssä. Kappale käsittelee myös rasismia. Laulu on syntynyt aikana, jolloin Wonder oli jatkuvasti aktiivinen erilaisissa yhtyiskunnallisissa kysymyksissä.

”Living for the Citystä” on tehty useita erilaisia covereita, Ray Charlesin vuonna 1975 levyttämästä rock-yhtye Thunderin jäsenten tekemään versioon.
James Bond (ornitologi)

**James Bond** (4. tammikuuta 1900 Philadelphia – 14. helmikuuta 1989 Philadelphia) oli johtava yhdysvaltalainen lintutieteilijä.

Bond opiskeli Cambridgen Trinity Collegessa. Hän työskenteli Philadelphian luonnontieteiden akatemiassa (Academy of Natural Sciences), kohoten lopulta lintuosaston intendentiksi. Hän erikoistui Karibian alueen linnustoon ja kirjoitti aiheesta kirjan *Birds of the West Indies* (1936). Hän tutki usein yhdessä ystävänsä Rodolphe Meyer de Schauenseen kanssa.

Bond sai Institute of Jamaican *Musgrave Medalin* vuonna 1952, American Ornithologists’ Unionin *Brewster Medalin* vuonna 1954 ja Academy of Natural Sciencesin *Leidy Medalin* vuonna 1975.

Bondin vaimo oli Mary Fanning Wickham. James Bond kuoli Chestnut Hillin sairaalassa Philadelphiassa 89-vuotiaana.

Bond kuvaili ja nimesi muun muassa perunkypärähokon (*Pauxi unicornis*) yhdessä de Schauenseen kanssa.

Kirjailija Ian Fleming, joka oli innokas lintuharrastaja ja asui Jamaikalla, antoi kirjansa *[[Casino Royale (romaani)|Casino Royale]]* (1953) sankarille lintutieteilijän nimen ”James Bond”, sillä se oli hänen kaipaamansa ”yksinkertainen, tylsä ja tavanomainen” nimi. Bond-elokuvassa *[[Kuolema saa odottaa]]* nähdään alluusio tosielämän Bondiin, kun James Bondin hahmo (Pierce Brosnan) selaa tämän *Birds of the West Indies* -kirjaa.

## Lähteet

## Aiheesta muualla
Dagfinn Enerly

**Dagfinn Enerly** (s. 9. joulukuuta 1972 Oslo, Norja) on norjalainen entinen jalkapalloilija.

Enerly edusti uransa aikana muun muassa Skeidiä, Mossia, Rosenborgia ja Fredrikstadia. Norjan maajoukkueen paidassa hän esiintyi kahdesti vuosina 1996–2001.
Phak Phalang Prachachon

**Phak Phalang Prachachon** (**PPP**) (, "kansan valtapuolue") oli thaimaalainen puolue, joka perustettiin syyskuussa 2007 sotilasvallankaappauksessa syrjäytetyn Thaksin Shinawatran Thai Rak Thai -puolueen jatkajaksi. Puolueen johti joulukuun 2007 vaaleihin Samak Sundaravej.

Puolue julistautui voittajaksi 23. joulukuuta 2007 pidetyissä Thaimaan ensimmäisissä vapaissa vaaleissa sitten vuoden 2006 sotilasvallankaappauksen..

Samak Sundaravej nousi vaalien jälkeen pääministeriksi. Hän ehti olla pääministerinä tammikuusta syyskuuhun 2008, jolloin oikeus erotti hänet. Hänen seuraajakseen tuli Somchai Wongsawat. PPP-hallitusta vastaan osoitti mieltään lähes jatkuvasti PAD-liike, joka sai aikaan myös Thaksinin hallinnon syrjäyttämisen.

Thaimaan perustuslakituomioistuin lakkautti puolueen 2. joulukuuta 2008, kuten myös sen hallituskumppanit Chart Thain ja Matchiman vaalivilpistä annetun tuomion jälkeen. Puolueen johdolta kiellettiin osallistuminen politiikkaan viideksi vuodeksi.

## Lähteet
Lauluja rakastamisen vaikeudesta (Vesa-Matti Loiri)

**Lauluja rakastamisen vaikeudesta** on Vesa-Matti Loirin kokoelmalevy vuodelta 1999. Se on osa samannimistä Johanna-levy-yhtiön kokoelmalevysarjaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Hunajapurkki

**Hunajapurkilla** tarkoitetaan tietojenkäsittelyn terminologiassa ansaa, jonka tarkoituksena on antaa tietoa tietojärjestelmään kohdistuvista uhkista. Se voi koostua esimerkiksi tahallaan huonosti suojatusta turvaohjelmasta tai palvelimesta, jonka annetaan joutua mahdollisen hyökkääjän murtamaksi. Hyökkääjä luulee tunkeutuvansa vain tavalliselle huonosti suojatulle palvelimelle, mutta todellisuudessa kohde on eristetty muusta verkosta ja ansoitettu esimerkiksi näppäimenpainalluksia tallentavan ohjelman tai IDSn avulla. 

Hunajapurkkeja ajetaan usein virtualisoiduissa ympäristöissä käyttäen esimerkiksi Xeniä tai VMwarea. Tällöin yhdellä palvelimella voidaan ajaa useampaakin hunajapurkkia. Kehittyneet hunajapurkit emuloivat haavoittuvia palveluita mahdollistaen haittaohjelmien keräämisen ilman hunajapurkin saastumista. Tällöin voidaan saada kaapatuksi haittaohjelmia, joita mikään saatavilla oleva virustentorjuntaohjelma ei tunnista. Myös bottiverkkojen toiminnasta voidaan saada tietoa tällä tavalla. 

## Hunajapurkki politiikassa ja vakoilussa
Kansainväliset tiedustelupalvelut houkuttelevat tiedonhankinnan kohteen ansaan ottamalla ensin selville, mitkä ovat hänen inhimilliset heikkoutensa. Sitten hänelle asetetaan sellainen syötti, joka vetoaa juuri hänen heikkouksiinsa.  

## Lähteet

## Aiheesta muualla
* Roger A. Grimes, 17.11.2010: Intrusion detection honeypots simplify network security  (infoworld.com)
* Eniten robotteja Romaniasta ja USA:sta. Spammaajien nettirobotteja metsästetään 10 000 ansalla (3.11.2005) (digitoday.fi)
* Loras R. Even: Intrusion Detection FAQ: What is a Honeypot? Honey Pot Systems Explained (12.7.2000)   (sans.org)
Shirley Fry

**Shirley June Fry Irvin** (30. kesäkuuta 1927 – 13. heinäkuuta 2021) oli yhdysvaltalainen tennispelaaja. Hän voitti 1950-luvulla naisten kaksinpelimestaruuden kaikissa neljässä Grand Slam -turnauksessa.

Fry voitti naisten kaksinpelin mestaruuden Ranskan avoimissa 1951. Wimbledonissa ja Yhdysvaltain avoimissa hän oli paras vuonna 1956, ja Australian avoimet hän voitti vuonna 1957. Hän on yksi kahdeksasta naispelaajasta, jotka ovat voittaneet kaksinpelin kaikissa Grand Slam -turnauksissa. Lisäksi hän on yksi viidestä tennispelaajasta, jotka ovat voittaneet miesten tai naisten nelinpelin kaikissa Grand Slam -turnauksissa.

Shirley Fry valittiin International Tennis Hall of Fameen vuonna 1970.

## Grand Slam -finaalit kaksinpelissä
### Voitot (4)

### Loppuotteluhäviöt (4)

## Lähteet
Karisma Films

**Karisma Films** on tamperelainen AV-alan tuotantoyhtiö, jonka ensimmäinen pitkä fiktio Leijonan Sydän esitettiin TV2:ssa 23. joulukuuta 2006. Tätä edelsi 23 teatteriesityskertaa Pirkanmaan Elokuvakeskuksen Niagara-teatterissa. Televisioesitystä seurasi DVD-levitys Pan-Visionin kautta syksyllä 2007. Yhtiön tuottajana toimii Markus Kosonen.
Oi miten suuria voimia!

__NOTOC__
**Oi miten suuria voimia!** on suomalaisen elektronista popmusiikkia soittavan Reginan toinen albumi. Se julkaistiin Suomessa maaliskuussa 2007, ja se nousi virallisen albumilistan sijalle 13 viikolla 13.

Levyn on julkaissut vuonna 2007 myös Taiwanissa White Wabbit Records.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Dome.fi: 
* Nyt.fi: 
* Soundi: 

## Lähteet

## Aiheesta muualla
*
Merlyn Rees

**Merlyn Rees**, paroni Merlyn-Rees PC (18. joulukuuta 1920 – 5. tammikuuta 2006) oli brittiläinen Työväenpuolueen poliitikko. Hän istui parlamentin jäsenenä vuosina 1963–1992 ja toimi Pohjois-Irlannin asiain ministerinä 1974–1976 sekä sisäministerinä 1976–1979. Hän toimi walesiläisen Glamorganin yliopiston ensimmäisenä rehtorina vuosina 1994–2002.

Reesistä tuli parlamentista vetäytymisen jälkeen elinikäinen pääri. Hän eli 85-vuotiaaksi.
You Are the Sunshine of My Life

**You Are the Sunshine of My Life** on yksi Stevie Wonderin tunnetuimmista kappaleista. Se on ensimmäinen laulu Wonderin vuonna 1972 ilmestyneellä albumilla *[[Talking Book]]*. Hän voitti sillä Grammy-palkinnon.

"You Are the Sunshine of My Life" julkaistiin singlenä, ja siitä tuli Wonderin kolmas Yhdysvaltain listaykkönen. Kappaleen ovat levyttäneet muun muassa Frank Sinatra, Liza Minnelli ja Tom Jones.

Maarit Hurmerinta on levyttänyt kappaleen suomeksi nimellä ”Sua ehkä liikaa pomputin” vuonna 1973.

## Lähteet

## Aiheesta muualla
* Tietoa kappaleesta sekä sanoitukset
Teleks

**Teleks** on Pepe Johanssonin ja Markus Koskisen vuonna 2000 perustama popmusiikkia soittava yhtye. Yhtye on julkaissut kahdeksan albumia, joilta julkaistut singlet ovat olleet radiohittejä. Yhtyeen tunnetuimpia kappaleita ovat ”Siivet”, ”Hiljaa virtaa Vantaa”, ”Tuulilasin nurkkaan”, "Tyttö joka katsoo merelle" ja "Kotimatkalla". Koskinen jättäytyi yhtyeestä vuonna 2024.

## Diskografia
### Albumit

### Kokoelmat

### Singlet

### Musiikkivideot
* *Hiljaa virtaa Vantaa*
* *Kotimatkalla*
* *Tyttö joka katsoo merelle*
* *Lainaksi ystäviltäni*
* *Retkahdus*
* *Tommy Tabermann*
* *Säröjä sinussa*
* *Juju*
* *Särkyneet sydämet*

## Lähteet

## Aiheesta muualla
* Viralliset sivut
Kaksipäisen kotkan varjossa – Elokuvan laulut

**Kaksipäisen kotkan varjossa – Elokuvan laulut** on Timo Koivusalon ohjaaman Kaksipäisen kotkan varjossa -elokuvan soundtrack vuodelta 2005. Levy sisältää nimensä mukaisesti elokuvan laulut, esittäjinä muun muassa Vesa-Matti Loiri, Anneli Saaristo, Nina Tapio ja Mikko Leppilampi. Duetto "Jotain jää" oli Radio Suomen soitetuin vuonna 2005. Artista Filmi Oy on julkaissut "JOTAIN JÄÄ - lauluja elokuvasta Kaksipäisen kotkan varjossa" nuottivihon, sisältäen melodian, soinnut ja sanat kaikkiin elokuvan lauluihin.

Albumi nousi Suomen virallisen listan sijalle 31.

## Kappaleet
Kaikki sävellykset ja sanoitukset Timo Koivusalo, ellei toisin mainita. Sovitukset Markku Johansson.

#
#
#
#
#
#
#
#
#
#
#
#

## Muusikot
* Markku Johansson – musiikin johto ja sovitus
* Vantaan Viihdeorkesteri
* Vantaa Pops – orkesteri
* Iiris Lehtonen – musiikkituotannon koordinointi

### Muusikot
* Seppo Rautasuo, Satu Koivula, Mauri Saarikoski, Mikaela Palmu, Paula Tuukkanen, Jani Lehtonen, Katariina Junnila, Erkki Hiltunen, Simo Rautasuo, Yrjö Lasonpalo, Outi Iljin, Petri Päivärinne, Ilkka Viljanen, Kati Király – viulut
* Mauri Pietikäinen, Markus Sallinen, Heikki Vehmanen, Markku Lintunen – alttoviulut
* Jaakko Raulamo, Vellu Iljin, Sami Mäkelä – sellot
* Jorma Rautakoski, Vesa-Pekka Kopakkala – trumpetit
* Hannu Pajuoja – käyrätorvi
* Simo Kanerva, Juhani Komulainen, Teppo Viljanen – pasuunat
* Seidi Palonen – oboe, englannintorvi
* Arto Vainio – klarinetti
* Tapio Laivaara, Mari Kunnari – huilu, piccolo
* Matti Ekman – hanuri
* Leea Nikku – harppu
* Jari Nieminen, Jarmo Nikku – kitarat
* Pekka Korhonen – bassot
* Seppo Helin – kosketinsoittimet
* Lasse Hirvi, Seppo Kantonen – piano
* Kepa Kettunen, Miri Miettinen – rummut
* Pemo Ojala, Timo Koivusalo, Markku Johansson – taustalaulut
* Mongo Aaltonen – lyömäsoittimet
* Jari Lappalainen – sooloviulu
* Markku Johansson – flyygelitorvi, trumpetti

### Tuotanto
* Timo Koivusalo – tuottaja
* Risto Hemmi – äänittäjä, miksaaja
* Pauli Saastamoinen – masteroija
* Arto Tuunela – äänitysassistentti

## Lähteet
Joseph Paul Gaimard

**Joseph Paul Gaimard** (1796–1858) oli ranskalainen kirurgi, luonnontieteilijä ja tutkimusmatkailija.

Yhdessä Jean René Constant Quoyn kanssa Gaimard palveli luonnontieteilijänä kahdella maailmanympäripurjehduksella, *La Coquillella* Louis Isidore Duperreyn johdolla 1822–1825 ja *L'Astrolabella* Jules Dumont d'Urvillen johdolla 1826–1829. Tällöin Quoy ja Gaimard kuvailivat muun muassa nykyisin sukupuuttoon kuolleen *tonganjättiläiskaivajaliskon* (*Tachygia microlepis*).

Gaimard oli *La Recherche*n tieteellinen johtaja (1835–1836) sen matkalla Eteläiselle jäämerelle. Vuonna 1835 Gaimard kävi Islannissa ja palasi sinne seuraavana vuonna Ranskan hallituksen lähettämän tieteellisen retkikunnan johtajana. Tämän retken tulokset hän julkaisi 9-osaisena teoksena *Voyage en Islande et au Groënland*, jonka silloin sanottiin olevan merkittävin tutkimus saarista. 1838 hän johti tutkimusmatkan Huippuvuorille.

Gaimard nimesi linnuista ainakin mariaanienisojalan (*Megapodius laperouse*) ja isojalkojen suvun (*Megapodius*]. Hänen kunniakseen on nimetty muun muassa harmaamerimetso (*Phalacrocorax gaimardi*), pikkuelenia (*Myiopagis gaimardii*) sekä katkarapulaji *[[Eualus gaimardii]]*.

## Lähteet

## Aiheesta muualla
Uudenkaledoniankehrääjä

**Uudenkaledoniankehrääjä** (*Aegotheles savesi*) on australiankehrääjiin kuuluva kehrääjälintu. Uudenkaledoniankehrääjä on äärimmäisen uhanalainen lintu, sitä on jäljellä alle 50 yksilöä, ja nekin elävät pienellä alueella. Uudenkaledoniankehrääjästä on saatu kaksi kertaa kuva, ja siitä on tehty vain neljä muuta havaintoa.

## Koko ja ulkonäkö
Uudenkaledoniankehrääjä on tumma 28&nbsp;cm pitkä kehrääjälintu, jonka höyhenpeite muodostuu harmaanruskeista ja mustista vaakaraidoista. Linnulla on lyhyet ja pyöreät siivet, hieman pyöreähkö pyrstö, ja suhteellisen pitkät tummat jalat.

## Levinneisyys
Lajia on tavattu ainoastaan Uudessa-Kaledoniassa, Ranskaan kuuluvassa territoriossa. Sieltäkin se on häviämässä, sillä toiseksi viimeisin havainto on vuodelta 1960, tosin vuonna 1998 saatiin uusi havainto lajista. Lisäksi saarelta on kuultu ääniä, joiden arvellaan olevan uudenkaledoniankehrääjän ääniä. Kaikki havainnot on nähty *[[kaarnamyrtit|Melaleuca]]*-savanneilta ja kosteista metsistä.

## Lisääntyminen ja ravinto
Uudenkaledoniankehrääjä pesii puun koloon, ja ne metsästävät hyönteisiä oksilta tai maasta. Uudenkaledoniankehrääjä on suurempi ja sillä on pidemmät jalat kuin muilla kehrääjillä, mikä voi viitata sen viihtyvän enemmän maassa kuin muut kehrääjät.

## Lähteet
Rhodesian ja Njassamaan liittovaltio

**Rhodesian ja Njassamaan liittovaltio** (), myös **Keski-Afrikan liittovaltio** (*Central African Federation*, CAF), oli puoli-itsenäinen valtio eteläisessä Afrikassa vuosina 1953–1963. Se koostui jo aiemmin itsehallinnollisesta Etelä-Rhodesian siirtomaasta ja brittiläisistä Pohjois-Rhodesian ja Njassamaan protektoraateista. Maa ei ollut varsinainen siirtomaa, vaan Britannian kruunun alainen kuningaskunta (*realm*). Se ei myöskään ollut dominio, vaikka brittiläistä hallitsijaa edustikin dominioiden tapaan brittiläinen kenraalikuvernööri. Lopullisena päämääränä federaatiosta oli kuitenkin tarkoitus tulla dominio Kansainyhteisön sisällä. 

## Historia
Liittovaltio perustettiin 1. elokuuta 1953. Tavoitteena oli välttää muiden Afrikan vastaitsenäistyneiden ja mustien sosialististen valtioiden sekä valkoisten hallitusten hallitsemien Etelä-Afrikan, Angolan ja Mosambikin ääripäitä. Valtion piti olla pysyvä, mutta se sortui lopulta afrikkalaisten nationalistien vaatiessa suurempaa osuutta vallasta kuin mitä hallitseva valkoinen vähemmistö oli valmis luovuttamaan. 

Vastaitsenäistyneet mustan Afrikan valtiot yhdistivät voimansa halutessaan lopettaa kaikki siirtomaavallan muodot Afrikassa. Kun suurin osa maailmasta siirtyi pois siirtomaajärjestelmästä 1950- ja 1960-lukujen vaihteessa, Yhdistynyt kuningaskunta joutui YK:n ja Afrikan yhtenäisyysjärjestön painostuksen kohteeksi. Kyseiset järjestöt tukivat afrikkalaisten nationalistien pyrkimyksiä. 

Liittovaltio hajosi virallisesti 31. joulukuuta 1963 Pohjois-Rhodesian ja Njassamaan itsenäistyessä. Pohjois-Rhodesia vaihtoi nimensä Sambiaksi ja Njassamaa Malawiksi. Etelä-Rhodesiasta tuli Rhodesia. Maa tunnetaan nykyisin Zimbabwena. 

## Lähteet

## Aiheesta muualla
Ritariperhoset

**Ritariperhoset** (Papilionidae) on päiväperhosiin (Papilionoidea) kuuluva heimo. Heimon lajit ovat keskikokoisia tai kookkaita perhosia ja niitä tunnetaan maailmasta yli 550. Heimoon kuuluvat maailman suurimmat päiväperhoslajit, joiden siipien kärkiväli voi olla yli 20 senttiä.

Heimon keskeinen yhdistävä piirre on perhostoukan niskassa sijaitseva kaksihaarainen, vastenmielistä hajua erittävä elin, *osmeterium*. Aikuisilla perhosilla on heimolle tyypillinen siipisuonitus ja takasiiven takareunassa on varsin usein pitkiä kannuksia. Toukat ovat joko karvattomia tai hyvin harvakseltaan karvaisia ja usein värikkäitä varoittaen saalistajia niiden myrkyllisyydestä. Erityisesti apolloperhosten alaheimon (Parnassiinae) lajit elävät usein korkealla vuoristoissa.

Ritariperhosten lajimäärä on suurin Itä- ja Kaakkois-Aasiassa. Kahden laajalle levinneen ja runsaslajisen alaheimon lisäksi heimoon kuuluu keskiamerikkalainen alkuritari (*Baronia brevicornis*), joka muodostaa yksinään kolmannen alaheimon.

## Suomessa tavatut lajit
Suomessa on tavattu neljä ritariperhoslajia, joista yksi on hyvin harvinainen harhailija.

* isoapollo *Parnassius apollo*
* pikkuapollo *Parnassius mnemosyne*
* purjeperhonen *Iphiclides podalirius* (harhailija)
* ritariperhonen *Papilio machaon*

## Lähteet

## Aiheesta muualla

* *Korolev V.A*., 2014. Catalogus on the collection of *[[Lepidoptera]]*. Part II. *[[Papilionidae]]*. - Moscow, 387 p., 20 color tabs,  http://istina.msu.ru/media/publications/book/820/ea8/7958274/Titul-Abstract.pdf
* lajiluettelo  
* Moths and Butterflies of Europe and North Africa 
* runsaasti kuvia lajeista  
* australaasialaisia lajeja  
* amerikkalaisia lajeja
Marsala

**Marsala** on satamakaupunki Italiassa Sisilian länsiosassa Trapanin maakunnassa. Kaupungissa on runsaat 80&nbsp;000 asukasta ja sen pinta-ala on noin 243 neliökilometriä.

## Historia

### Antiikki

Antiikin aikana kaupunki tunnettiin kreikaksi nimellä *Lilybaion* ja roomalaisella kaudella latinaksi nimimuodossa *Lilybaeum*. Sen perustivat karthagolaiset vuonna 397/396 eaa. Motyen kaupungin korvaajaksi sen tuhouduttua. Lilybaion oli Karthagon tärkeimpiä ja viimeinen tukikohta saarella. Se hellenisoitui eli kreikkalaistui ajan kuluessa, vaikka ei koskaan ollutkaan kreikkalaisten hallussa. Roomalaiset valtasivat sen vuonna 241 eaa. Kaupunki kukoisti edelleen roomalaisella kaudella ollen yksi saaren keskuksista, ja nyt puolestaan roomalaisten tukikohtana näiden Afrikan sotaretkillä. Se oli myös tärkeä kauppa- ja satamapaikka lyhimmällä Italian ja Afrikan välisellä reitillä.

### Myöhempi historia

Rooman kukistuttua Lilybaion säilyi yhtenä Sisilian tärkeimmistä kaupungeista. Se esiintyy sellaisena goottien ja vandaalien valtakausilla sekä edelleen sen jälkeen, kun arabit olivat vallanneet saaren. Nämä pitivät kaupunkia ja sen satamaa niin tärkeinä, että antoivat sille nimen *Marsah Allah*, ”Jumalan satama”, mistä kaupungin nykyinen nimi on peräisin. Toisaalta nimen alkuperäksi on selitetty myös *Marsah Ali*, ”Alin satama”.

Marsala tunnetaan paikkana, jossa Giuseppe Garibaldi nousi maihin Sisiliassa vuoden 1860 toukokuussa syrjäyttääkseen Bourbon-suvun vallasta. Marsala on ollut Sisilian viininviennin ja -kaupan keskuksia. Kaupunki on tunnettu väkevästä viinistä nimeltään marsala, jolla on Denominazione di origine controllata -status ja jota tuotetaan vain tietyllä alueella kaupungin ympäristössä.

## Nähtävyydet

Kaupungin keskusta sijaitsee Piazza della Repubblica -aukion ympärillä. 1700-luvulla valmistunut katedraali ja Palazzo Senatorio sijaitsevat sen äärellä. Antiikin ajan jäänteisiin kuuluvat muun muassa roomalaisen kauden talojen jäänteet lattiamosaiikkeineen. Aukiolta lähtevä pääkatu Corso XI Maggio noudattaa roomalaisaikaisen kaupungin decumanus maximusta.

## Lähteet

## Aiheesta muualla
Luottovanki

**Luottovanki** on yleensä hyvällä käytöksellä tiettyjä erivapauksia ansainnut vanki. Aikaisemmin luottovankeja käytettiin vankiloiden aputyövoimana. Esimerkiksi Kannaksen varavankilassa, joka toimi vain jatkosodan vuosina 1941–1944, luottovankeja käytettiin muun muassa hevosmiehinä. He saivat poistua vankilan alueelta tiukoilla ehdoilla – mutta vain työasioissa. Yleensä heitä ei kuitenkaan laskettu aivan yksin, vaan joukossa oli myös hevosmiehinä toimivia vartijoita. Samoin kapearaiteisella Konnunsuon-Muukon rautatiellä työskenteli runsaasti luottovankeja – ratahan oli nimenomaan vankilaa palveleva.

Sodan jälkeen käytäntö laajeni: kun työsiirtolat perustettiin, niiden ajatus oli nimenomaan se, että niissä oli vain yksi yhteinen vartija; vangeiksi valittiin juuri luottovankeja. Luottovangeilla oli aikoinaan omana tunnuksenaan keltainen kangasnauha vanginpuvun hihassa. Se poistui käytöstä työsiirtolajärjestelmän myötä. Sittemmin siirtolavangit saivat käyttää omia työvaatteitaan. Järjestelmää ollaan uusimassa yhdessä muun vankeinhoidon kanssa. 

## Aiheesta muualla
*Vankeinhoitolaitoksen kotisivut
*Oikeusministeriön kotisivut
Mindoronkukaali

**Mindoronkukaali** (*Centropus steerii*) on äärimmäisen uhanalainen käkilintu. Se on endeeminen Mindoron saarella Filippiineillä. Vuoden 1980 jälkeen sitä on tavattu siellä vain kolmella paikalla, sillä saaren alavat metsät on hakattu pääosin paljaiksi.

Mindoronkukaali kasvaa 46 cm pitkäksi. Sen pää on kiiltävän musta, pyrstö mustanvihreä ja muu höyhenpeite tummanruskea. Myös nokka ja jalat ovat tummat.

## Lähteet
2007 WD5

**2007 WD<sub>5</sub>** on halkaisijaltaan noin 50-metrinen asteroidi ja NEO-kohde, joka havaittiin ensi kerran 20. marraskuuta 2007. 

Asteroidia seurattiin loppuvuoden 2007 ja tammikuun 2008 aikana tiiviisti, koska alustavien arvioiden perusteella sillä oli suurimmillaan 3,9 % todennäköisyys törmätä Mars-planeettaan. Törmäysajankohdan lähestyessä todennäköisyys kuitenkin pienentyi huomattavasti ja oli 9. tammikuuta 2008 enää 1/10&nbsp;000 eli 0,01 % Asteroidi lienee ohittanut Marsin lopulta reilun 20&nbsp;000 kilometrin etäisyydeltä planeetan keskipisteestä (n. 17 000 km pinnasta) 

## Mahdollinen törmäys

Alustavien arvioiden mukaan 2007 WD5 olisi voinut iskeytyä planeetan pintaan 30. tammikuuta 2008. Osuman sattuessa se luultavasti olisi pudonnut pinnalle asti, koska Marsin kaasukehä on hyvin ohut ja jarruttaisi asteroidia vain vähän. Kappaleen arvellaan olevan samaa kokoluokkaa kuin Tunguskan räjähdyksen aiheuttaja vuonna 1908 ja iskeytyessään planeetan pintaan sellainen synnyttäisi noin kolmen megatonnin räjähdyksen, ja muodostaisi halkaisijaltaan noin 800 metrin kokoisen kraatterin. Tämä vastaa suurin piirtein Arizonan kraatterin kokoluokkaa. NASAn laskelman mukaan mahdollinen törmäyskohta sijaitsi pohjoiseen Opportunity-kulkijasta. Osuman sattuessa tämä olisi ollut ensimmäinen kerta, kun suurehkon asteroidin törmäystä kiviplaneettaan olisi voitu seurata nykyaikaisin menetelmin.

## Ohituksen jälkeen
Vaikka 2007 WD5 suurella todennäköisyydellä lensikin Marsin ohi, aivan täyttä varmuutta tästä ei ole, sillä asteroidin nykyinen sijainti on tuntematon. Pienkappaleiden ja planeettojen lähiohituksille tyypilliseen tapaan asteroidin ja Marsin kohtaaminen on muuttanut 2007 WD5:n rataa tavalla, jota on mahdotonta arvioida tuntematta ohituksen tarkkoja yksityiskohtia. Mikäli tulevaisuudessa havaitaan asteroidi, jonka rata osoittaa sen olleen Marsin läheisyydessä vuonna 2008 tammikuun 30. päivän tienoolla, kyseessä on mahdollisesti 2007 WD5, mutta kohteen uudelleenlöytymisestä ei ole takeita.

## Lähteet

## Aiheesta muualla
*Radan visualisointiappletti NASAn sivuilla
Ehdollinen todennäköisyys

**Ehdollinen todennäköisyys** on todennäköisyyslaskennassa peruskäsite, jossa tarkastellaan kahta saman satunnaisilmiön tapahtumia. Jos tapahtumat riippuvat toistaan, muuttuvat molemmat todennäköisyydet, kun molemmat tapahtumat tapahtuvat. Jos tapahtumat ovat riippumattomat, antaa tapahtuman ehdollinen todennäköisyys saman arvon kuin tapahtuman todennäköisyys.

Ehdollinen todennäköisyys voidaan perustella tilastollisella päättelyllä. Tarkastellaan koulun välitunnilla oppilaita, jotka ovat tyttöjä ja poikia. Laskettaessa saksankielen aloittajien suhteellista osuutta, jotka ovat tyttöjä, tarkoitetaan *saksan aloittaja ehdolla, että oppilas on tyttö*. Silloin pojat karsitaan pois ja lasketaan saksan aloittajat tyttöjen parista. Osoittajaan kirjataan niiden lukumäärä, jotka lukevat saksaa ja ovat tyttöjä (*saksa ja tyttö*). Nimittäjään kirjataan tyttöjen lukumäärä. Lauseessa ilmaistu *ehdolla* merkitään pystyviivalla  *saksa | tyttö*. Todennäköisyys lasketaan vastaavasti
:P(\text{saksa}|\text{tyttö})=\frac{P(\text{tyttö ja saksa})}{P(\text{tyttö})}. 
## Ehdollisen todennäköisyyden määritelmä
Kun molemmat tapahtumat A ja B tapahtuvat, lasketaan todennäköisyys sille, että molemat tapahtuvat, käyttämällä todennäköisyyksien kertolaskusääntöä. Mikäli tapahtumat ovat riippumattomia, lasketaan todennäköisyys 
:P(A \text{ ja } B)=P(A \cap B)=P(A)P(B)
ja jos tapahtumat riippuvat toistaan, lasketaan se kahdella vaihtoehtoisella tavalla
:P(A \text{ ja } B)=P(A \cap B)=P(A) \cdot P(B|A)=P(A|B) \cdot P(B).
Kahden ensimmäisen lausekkeen avulla voidaan määritellä ehdollinen todennäköisyys 
:P(B|A)=\frac{P(A \cap B)}{P(A)}. 
Ensimmäisestä ja kolmannesta lausekkeesta voidaan johtaa ehdollinen todennäköisyys vaihtoehtoisella tavalla
:P(A|B)=\frac{P(A \cap B)}{P(B)}. 
Mikäli ei tunneta P(A \cap B), voidaan se määritellä
:P(A|B)=\frac{P(A) \cdot P(B|A)}{P(B)}. 

Edelliset määritelmät menettävät merkityksensä, mikäli jompikumpi P(A) tai P(B) on nolla.

### Monta tapahtumaa
Kun tarkastellaan kolmea tapahtumaa, jotka riippuvat toisistaan, voidaan laskea todennäköisyys sille, että kaikki tapahtuvat
:P(A \cap B \cap C)=P(A)\cdot P(B|A)\cdot P(C|A \cap B),
mikäli molemmat ehdolliset todennäköisyydet ovat olemassa. Useammassa tapahtumassa ehdollisia todennäköisyyksiä tulee huomioida enemmän. Jos tapahtumat ovat A_1, A_2, ... , A_n, saadaan
:P(A_1 \cap A_2 \cap ... \cap A_n)=P(A_1) \cdot P(A_2|A_1) \cdot\cdot\cdot P(A_n|A_1 \cap  ...\cap A_{n-1}). 

## Katso myös
* Bayesin teoreema
* Bayesiläinen tilastotiede

## Lähteet
Jonathan Kaplan

**Jonathan Kaplan** (25. marraskuuta 1947 – 1. elokuuta 2025) oli yhdysvaltalainen elokuvaohjaaja.

Kaplanin vanhemmat olivat näyttelijä Frances Heflin ja säveltäjä Sol Kaplan. Hän syntyi Pariisissa, Ranskassa. Opiskeltuaan Chicagon ja New Yorkin yliopistoissa Kaplan aloitti uransa Roger Cormanin New World Picturesilla. Hänen esikoisohjauksensa oli vuoden 1971 *[[Student Nurses]]*. Kaplanin teki tunnetuksi vuonna 1988 ensi-iltansa saanut tosipohjainen draama *[[Syytetty (elokuva)|Syytetty]]*, josta Jodie Foster sai parhaan naispääosan Oscarin. Kaplanin myöhempiä elokuvia ovat olleet esimerkiksi *[[Kielletty intohimo]]* (1992), *[[Bad Girls – naiset satulassa]]* (1994) ja *[[Särkynyt palatsi]]* (1999).

Kaplan oli uransa aikana viidesti ehdolla Emmy-palkinnon ja kahdesti Berliinin elokuvajuhlien Kultaisen karhun saajaksi.

## Lähteet

## Aiheesta muualla
*
Pelon kasvot

**Pelon kasvot** (*The Face of Fear*) on vuonna 1990 ensi-iltansa saanut yhdysvaltalainen jännityselokuva, joka perustuu Dean Koontzin romaaniin *The Face of Fear*. Elokuvan on ohjannut Farhad Mann. Pääosassa esiintyvät Melissa Pam Dawber, Lee Horsley, Bob Balaban ja Kevin Conroy.

## Juoni

Vuorikiipeilijä Graham Harris (Horsley) kokee onnettomuuden vuorikiipeilyssä, minkä seurauksena hän saa korkean paikan kammon ja psyykkisen kyvyn nähdä tulevia murhia. Harris näkee sarjamurhaajan (Kevin Conroy) silmien kautta, kun tämä tappaa uhrinsa New York Cityn kadulle. Sarjamurhaaja lähtee Harrisin perään ja yllättää hänet työskentelemässä myöhään toimistossaan. Entisen vuorikiipeilijän täytyy nyt taistella pelkoaan vastaan ja paeta morsiamensa (Dawber) kanssa 40-kerroksisesta pilvenpiirtäjästä kiipeilyvaijerin avulla.

## Näyttelijät

## Vastaanotto
*[[Video-opas|Video-oppaassa]]* vuodelta 1994 Roope Lehtinen luonnehti *Pelon kasvoja* tylsäksi, ilman yhtään tuoretta ideaa tehdyksi elokuvaksi, jonka ohjauksessa hän kuitenkin näki ”tiettyä draivia”. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet
Psyko (albumi)

**Psyko** on suomalaisen Paajasen toinen studioalbumi. Se julkaistiin vuonna 1979. Levyn tunnetuin kappale on "Kundi meikkaa".

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Aito suomalainen ranskatar

__NOTOC__
**Aito suomalainen ranskatar** on suomalaisen Paajasen kokoelmalevy, joka julkaistiin vuonna 1986.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* ''Aito suomalainen ranskatar'' discogs.com -sivustolla
Maa aikojen alussa (animaatiosarja)

**Maa aikojen alussa** () on yhdysvaltalainen Universal Animation Studios -yhtiön tuottama animaatiosarja, jonka loivat Charles Grosvenor, Judy Freudberg ja Tony Geiss. Se perustuu elokuvasarjaan Maa aikojen alussa.

Sarjaa esitettiin ensi kerran vuonna 2007 Kanadassa ja myöhemmin samana vuonna myös Yhdysvalloissa. Sarjan tarinat sijoittuvat elokuvan Maa aikojen alussa 13 jälkeen. Vaikka animaatio on tehty perinteisellä tavalla, sen taustat ovat kuitenkin tietokoneanimoituja, jota on käytetty elokuvan Maa aikojen alussa 10 jälkeen 
tulleissa elokuvissa.

Suomessa sarjaa on esitetty maksullisilla Cartoon Networkilla ja C More Juniorilla (2009).

## Äänirooleissa
**Englanninkieliset äänet**

**Suomenkieliset äänet**

## Lähteet
* TV.com
DFDS Tor Line

**DFDS Tor Line** oli Tanskassa pääkonttoriaan pitänyt laivayhtiö. Yhtiö oli osa tanskalaista DFDS-konsernia. DFDS Tor Line palveli pääasiassa rahtiliikennettä. Yhtiön laivat olivat tyypiltään joko ro-ro- tai ropax-aluksia. DFDS Tor Line liikennöi Itämerellä ja Pohjanmerellä.

13. heinäkuuta 2010 alkaen DFDS Tor Line -niminen yritys lopetti toimintansa. Vuosikausia vanha varustamo yhdistettiin kolmen muun DFDS-konserniin kuuluneen liikennöitsijän kanssa yhteiseen DFDS Seaways -yksikköön. DFDS Tor Line -brändi yhdessä muiden yhdistettyjen brändien kanssa katoaa myöhemmin lopullisesti ja korvautuu kaikille yhteisellä DFDS Seaways -brändillä.

## Katso myös
* DFDS Seaways

## Lähteet

## Aiheesta muualla
* DFDS Tor Line 
* Fakta om Fartyg – Tor Line/ Tor Lloyd/ Tor Sessan Line/ DFDS Tor Line
Itävallan Grand Prix 1982

**Itävallan Grand Prix 1982** oli Formula 1 -sarjan osakilpailu, joka ajettiin 15. elokuuta 1982 Österreichringillä Itävallassa. Kilpailun voitti Lotuksella ajanut Elio de Angelis, jolle voitto oli uran ensimmäinen.

## Tulokset

## Muuta

*Paalupaikka: Nelson Piquet – 1.27,612
*Nopein kierros: Nelson Piquet – 1.33,699 (kierroksella 5)
*Tommy Byrnen ensimmäinen Grand Prix
*Elio de Angelisin ensimmäinen voitto ja ensimmäinen kilpailun johtokierros
*BMW:n ensimmäinen paalupaikka

## Lähteet
Georgi Pfeiffer

**Georgi Vasilovitš Pfeiffer** (, 23. joulukuuta 1872 – 10. lokakuuta 1946) oli ukrainalainen matemaatikko. Hänen tärkeimmät työt kohdistuvat osittaisdifferentiaaliyhtälöihin.

Pfeiffer syntyi Sokirintsissa, Ukrainassa. Hän opiskeli Kiovan yliopistossa, josta hän valmistui vuonna 1896. Kolme vuotta myöhemmin hän sai viran Kiovan ammattikorkeakoulusta, jossa hän opetti vuoteen 1909 asti. Vuonna 1900 hän sai viran myös Kiovan yliopistosta, jossa hän opetti aina kuolemaansa asti. 

Pfeiffer valittiin vuonna 1920 Ukrainan tiedeakatemian jäseneksi. Tiedeakatemiassa hän oli Puhtaan matematiikan laitoksen () johtaja. Hän osallistui myös tiedeakatemian matematiikan laitoksen toimintaan Kiovassa kahteen otteeseen. Ensin vuosina 1934–1941 ja uudelleen vuosina 1944–1946. Ajanjakojen välillä olevana kolmen vuoden aikana Pfeiffer oli matematiikan ja fysiikan laitoksen professorina Ufassa, Baškortostanissa. 

## Lähteet
*
Alppihiihdon maailmanmestaruuskilpailut 1987

**29. [[alppihiihdon maailmanmestaruuskilpailut]]** järjestettiin Sveitsin Crans-Montanassa 27. tammikuuta – 8. helmikuuta 1987. Supersuurpujottelu tuli uutena lajina MM-kilpailujen ohjelmaan.

## Miehet
### Syöksylasku






### Supersuurpujottelu






### Suurpujottelu






### Pujottelu






### Alppiyhdistetty






## Naiset
### Syöksylasku






### Supersuurpujottelu






### Suurpujottelu






### Pujottelu






### Alppiyhdistetty






## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
* FIS:n tietokanta
Pentti Koivisto

**Pentti Kullervo Koivisto** (17. toukokuuta 1917 Oulu – 5. joulukuuta 1961 Oulu) oli oululainen taidemaalari ja lapinaiheistaan tunnetun taiteilija Aukusti Koiviston poika. Pentti Koivisto opiskeli Kuvataideakatemiassa vuosina 1939–1941 ja 1944–1945. Opiskelun katkaisivat talvi- ja jatkosota, joiden aikana hän palveli ensin vänrikkinä ja sittemmin luutnanttina tykistön tulenjohtajan tehtävissä; talvisodassa Pitkärannan rintamalla ja jatkosodassa Uhtuan ja Kiestingin suunnalla käyttäen liikenevän vapaa-ajan näkymien tallentamiseen piirtämällä ja maalaamalla. Hän debytoi taiteilijana Helsingin Taidehallissa vuonna 1945.

Koivisto sanoutui jo nuorena irti isälleen luonteenomaisiksi muodostuneista Lappi-aiheista ja kuvasi öljyvärimaalauksissaan teollisempaa oululaista kaupunkimiljöötä kuten satama- ja rakennustyöläisiä työssään sekä teki impressionististyylisiä maisemamaalauksia. Hänen töissään esiintyi myös runsaasti tyyliteltyjä geometrisia pintoja, jotka lähentelivät kubismia. Öljyvärimaalausten lisäksi Koivisto teki paljon pastellimaalauksia.

Koivisto opetti kuvaamataidetta Oulun työväenopistossa vuosina 1957–1961 ja hoiti vapaa-aikanaan monien Oulussa vierailleiden näyttelyiden käytännön järjestelyt kaupungissa, jossa ei vielä 1950-ja 1960-lukujen vaihteessa ollut omaa taidemuseota. 1950-luvun loppuun mennessä Koivistosta kehittyi eräänlainen Oulun "hovitaiteilija", jolta tilattiin erityisesti kaupungin merkkihenkilöiden muotokuvia. Koivistolla oli muutenkin aktiivinen rooli Oulun kulttuurielämässä ja hän ajoi muun muassa taiteilijaseuran, taidekoulun, taideyhdistyksen ja Oulun taidemuseon perustamista, joka lopulta saatiinkin aikaiseksi vuonna 1963.

## Julkisia teoksia
**Vanhaa ja uutta Oulua*, Tuiran keskikoulun seinämaalaus, Oulu 1955
**Pöllinlastaajat Toppilassa*, KOP:n Tuiran konttorin seinämaalaus, Oulu 1960
*Huonekaluliike Seppo Oy:n seinämaalaus, Oulu 1953
*Kokoelma maalauksia Oulun upseerikerholla
*Lisäksi maalauksia monissa Oulun julkisissa rakennuksissa

## Lähteet
* 

## Aiheesta muualla
*
Luettelo Finnish Dance Chartin ykkösistä vuonna 2006

**Luettelo ''[[Finnish Dance Chart]]'' -listan kärkipaikkaa** hallussaan pitäneistä artisteista ja singleistä vuonna 2006.

## Katso myös
Matjaž Vrhovnik

**Matjaž Vrhovnik** (s. 6. toukokuuta 1972 Ljubljana, Slovenian ST) on Jugoslaviaa ja Sloveniaa urallaan edustanut slovenialainen alppihiihtäjä.

Vrhovnik sijoittui kolmanneksi pujottelun maailmancupin kokonaiskilpailussa kaudella 1999–2000. Hän voitti Adelbodenin osakilpailun, oli toinen Kitzbühelissä sekä kolmas Chamonix'ssa ja Bormiossa. Nämä olivat hänen uransa ainoat palkintokorokepaikat.

Arvokilpailuissa Vrhovnik oli parhaimmillaan seitsemästoista Naganon olympiapujottelussa 1998. Hän lopetti uransa keväällä 2003.

## Lähteet
*
Radio Nippon

**Radio Nippon** (, *Kabushiki-gaisha Āru Efu Rajio Nippon*) on paikallinen AM-radioasema Jokohama-Kanagawan prefektuurissa Japanissa. Aseman taajuus on 1422kHz. Kanava aloitti lähetykset 24. joulukuuta 1958.

## Aiheesta muualla
*Radio Nipponin internetsivut
Kemiallisten aseiden kieltosopimus

**Kemiallisten aseiden kieltosopimus** on kansainvälinen sopimus, joka kieltää kemiallisten aseiden valmistuksen, varastoinnin sekä käytön. Sopimus allekirjoitettiin 13. tammikuuta 1993 ja se tuli voimaan 29. huhtikuuta 1997. Sopimusta valvoo Kemiallisten aseiden kieltojärjestö.

## Sopimuksen ratifioineet valtiot

## Sopimuksen allekirjoittaneet valtiot mutta ei ratifioineet

## Sopimuksen ulkopuolella

## Lähteet

## Aiheesta muualla
*Chemical Weapons Convention: Full Text
*Chemical Weapons Convention: Ratifying Countries 
*VERIFIN Kemiallisen aseen kieltosopimuksen valvontalaitos
*OPCW Homepage
Rannikkoseutu

**Rannikkoseutu** (aikaisemmin **Rannikkoseudun Sanomat**) on vuonna 1932 perustettu paikallislehti, jonka kotipaikka on Raisio. Lehti ilmestyy perjantaisin. Lehteä kustantaa Sanoma-konserniin kuuluva Sanoma Media Finland Oy.

*Rannikkoseutu*-lehden levikkialuetta ovat Raisio ja Naantali. Se on tilattava paikallislehti. Aiemmin lehteä julkaisi Rannikkoseudun Sanomat Oy, mutta se myytiin syyskuussa 2008 Alma Median omistamalle Suomen Paikallissanomat Oy:lle.

*Rannikkoseutu* kuului vuoden 2020 maaliskuuhun saakka Alma Media -konserniin. Sen omistaa huhtikuusta 2020 lähtien Sanoma.

## Levikin kehitys
*Rannikkoseudun* levikki vuosina 2006–2017:


ImageSize = width:700 height:300
PlotArea = left:50 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:8000
ScaleMajor = unit:year increment:1000 start:0 gridcolor:gray1
PlotData =
  bar:2006 color:gray1 width:1
   from:0 till:7170 width:15  text:7170 textcolor:red fontsize:8px
  bar:2007 color:gray1 width:1
   from:0 till:7128 width:15  text:7128 textcolor:red fontsize:8px
  bar:2008 color:gray1 width:1
   from:0 till:7238 width:15  text:7238 textcolor:red fontsize:8px
  bar:2009 color:gray1 width:1
   from:0 till:7588 width:15  text:7588 textcolor:red fontsize:8px
  bar:2010 color:gray1 width:1
   from:0 till:7781 width:15  text:7781 textcolor:red fontsize:8px
  bar:2011 color:gray1 width:1
   from:0 till:7591 width:15  text:7591 textcolor:red fontsize:8px
  bar:2012 color:gray1 width:1
   from:0 till:7070 width:15  text:7070 textcolor:red fontsize:8px
  bar:2013 color:gray1 width:1
   from:0 till:6579 width:15  text:6579 textcolor:red fontsize:8px
  bar:2014 color:gray1 width:1
   from:0 till:6348 width:15  text:6348 textcolor:red fontsize:8px
  bar:2015 color:gray1 width:1
   from:0 till:5909 width:15  text:5909 textcolor:red fontsize:8px
  bar:2016 color:gray1 width:1
   from:0 till:5458 width:15  text:5458 textcolor:red fontsize:8px
  bar:2017 color:gray1 width:1
   from:0 till:5505 width:15  text:5505 textcolor:red fontsize:8px


## Lähteet
Cry Me a River (Justin Timberlaken kappale)

**Cry Me a River** on toinen single yhdysvaltalaisen laulajan Justin Timberlaken ensimmäiseltä sooloalbumilta *[[Justified]]*. Single julkaistiin 17. joulukuuta 2002. Kappaleella vierailee myös sen tuottaja Timbaland. Artistin itsensä yhdessä Timbalandin ja Scott Scorchin kanssa tekemä sanoitus käsittelee Timberlaken eroa laulajatar Britney Spearsistä.

## Lähteet